Downloaded from YTS.MX
Official YIFY movies site: YTS.MX
Καλώς ήρθες.
ΑΓΟΡΑΣΤΕ
Η παρουσίασή σου θα ξεκινήσει σε πέντε, τέσσερα, τρία, δύο, ένα.
ABC, κοινό σημάδι.
Η Amazon πραγματικά είχε πατέντα στη φράση "αγορά με ένα κλικ".
Κι ο Τζεφ... Ξέρετε, ήταν ιδέα του Τζεφ.
Είμαι σχεδιάστρια εμπειρίας χρήστη. Δούλευα στην Amazon για 15 χρόνια.
Σε περιγραφές προϊόντων, στην προώθηση διάφορων κατηγοριών παγκοσμίως.
Μάλλον δεν υπάρχει σελίδα στον ιστότοπο που να μην έχω αγγίξει.
Το σύστημα χτιζόταν και βελτιστοποιούνταν
για να σε βοηθά να αγοράσεις ό,τι χρειάζεσαι
σε μεγαλύτερη ποσότητα απ' όσο φανταζόσουν ποτέ.
Θεούλη μου.
Όσο ήσουν εκεί, υπήρξε προβληματισμός για το τι συμβαίνει
αφότου πουληθούν τα πράγματα;
Όχι.
Πήραμε μερικά δέματα.
Είναι υπέροχα να αγοράζεις κάτι νέο.
Αυτό είναι φοβερό.
Το πρόβλημα είναι ότι κάθε χρόνο
καταναλώνουμε και παράγουμε περισσότερα.
Κανείς δεν θέλει να δείτε την αρνητική πλευρά σ' αυτό.
Σχεδιασμένο να ξεχωρίζει
για μια γενιά που δεν σταματάει.
Σας κοροϊδεύουν στην εντέλεια.
Είναι επιστήμη.
Είναι μια σκόπιμη,
πολύπλοκη,
πολύ εκλεπτυσμένη επιστήμη για να σας πείσουν να αγοράσετε πράγματα.
Δεν είναι μόνο η Amazon. Σχεδόν όλες οι μεγάλες εταιρείες το κάνουν.
Χρησιμοποιούν κάθε γνωστό κόλπο για να κρύψουν τι πραγματικά συμβαίνει.
Απίστευ...
Φίλε, το ρήμαξαν αυτό.
Ήμουν πρόεδρος του εμπορικού σήματος Adidas.
Σίγουρα πρέπει να εξιλεωθώ για κάποιες αμαρτίες.
Σίγουρα συμμετείχα σε κάποια πράγματα
που μπορούσα και έπρεπε να χειριστώ καλύτερα.
Μόλις αγόρασα 500 συσκευές iPhone!
Θεέ μου!
Ξεκίνησα στην Apple.
Μπήκα στην ιδρυτική ομάδα της Oculus.
Η φωνή που λέει "Προστατεύω την επιχείρηση"
υπερκαλύπτει τη φωνούλα στο κεφάλι σου που ρωτά
"Θα έπρεπε να το κάνουμε αυτό;"
Ό,τι κι αν κάνουν τώρα τα σήματα,
βλάπτουν πολλούς.
Αυτά δεν είναι απλώς σκουπίδια.
Είναι επικίνδυνα απόβλητα.
Τα πίνουμε και τα αναπνέουμε. Είναι δηλητήριο.
Είναι σαν την ταινία Wall-E.
Ο όγκος όσων μας προτρέπουν να καταναλώνουμε
παράγει απόβλητα που φτάνουν παντού
και επηρεάζει τους πάντες στον πλανήτη.
Πήγα να πω ότι οι πελάτες θα τσαντιστούν
όταν συνειδητοποιήσουν ότι οι ίδιοι συμβάλλουν στον χαμό τους.
Όμως, δεν ήθελαν να το ακούσουν.
Κοίταξα γύρω μου και σκέφτηκα "Πώς έγινε αυτό;"
Και "Τι θα κάνουμε τώρα;"
Αναπαραγωγή τίτλου.
BUY NOW: Η ΣΥΝΩΜΟΣΙΑ ΤΩΝ ΑΓΟΡΩΝ
Γεια.
Είμαι η Σάσα.
Μια προσωπική βοηθός που προσφέρει
αφιλτράριστες πληροφορίες πώς να πετύχεις στις επιχειρήσεις.
ΣΑΣΑ
Μπορώ να φτιάξω δικές μου εξατομικευμένες εικόνες.
Πέρασμα σε βίντεο με επιτάχυνση της ανάπτυξης στη φύση.
Κατά τη διάρκεια αυτής της διασκεδαστικής αλληλεπίδρασης,
θα λάβεις τα πέντε πιο σημαντικά μαθήματα μεγιστοποίησης κέρδους.
Θα υπάρχει και μια έκπληξη για όσους μείνουν μέχρι το τέλος.
Κανόνας πρώτος.
Πούλα περισσότερα.
ΠΟΥΛΑ ΠΕΡΙΣΣΟΤΕΡΑ
Η πώληση είναι το κλειδί της επιτυχίας.
Μα οι καταναλωτές μονίμως θέλουν κίνητρο για να αυξήσουν τις αγορές τους.
Ευτυχώς, η βιομηχανία της μόδας είναι κλασικό παράδειγμα της γρήγορης,
αυτοτροφοδοτούμενης ανάπτυξης.
Κανείς δεν χρειάζεται νέο φούτερ, νέα μπλούζα.
Νέα παπούτσια.
Υπάρχουν πολλά. Οι περισσότεροι έχουμε παραπάνω από αρκετά.
Χρειάζεσαι έναν επιτακτικό λόγο να αγοράσεις το προϊόν.
ΕΡΙΚ ΛΙΝΤΚΕ ΠΡΩΗΝ ΠΡΟΕΔΡΟΣ ΕΜΠΟΡΙΚΟΥ ΣΗΜΑΤΟΣ ADIDAS
Ως μέλος του συμβουλίου, ήταν από τα πιο σημαντικά καθήκοντά μου.
Τι πωλήσεις πραγματοποιούμε;
Τι κέρδη βγάζουμε;
Αν δεν τα κάναμε αυτά τα δύο, κάτι δεν κάναμε καλά.
Τα αθλητικά είναι ένας μεγάλος κλάδος. Πέρσι, πουλήθηκαν σχεδόν 500 εκατ. ζεύγη.
Η Adidas μόλις έβγαλε το λεγόμενο έξυπνο παπούτσι.
Δεν επιδιώκουμε να διαφοροποιηθούμε από τη Nike, την Puma ή άλλους.
Σημασία έχει να δεθείς με τον καταναλωτή.
Ήμουν υπεύθυνος για όλα τα προϊόντα, όλες τις επικοινωνίες,
όλες τις ψηφιακές εκστρατείες και όλη τη στρατηγική.
Το 2014, η Adidas αιμορραγούσε χρήμα. Είχαμε πιάσει πάτο.
Όλα πήγαιναν κατά διαόλου.
Ήταν απίθανη ανατροπή για την εταιρεία, ίσως και για τη βιομηχανία.
Οι μετοχές της Adidas έχουν πάρει φόρα.
Οι μετοχές της Adidas
ανέβηκαν σε μια νύχτα περίπου κατά 7,5%.
Πώς μεγαλώσαμε τόσο; Πάντα αναρωτιόμουν κι εγώ.
Μάλλον είναι ένας συνδυασμός από πολλά πράγματα.
Πρώτα απ' όλα, πρόκειται για μια ιστορία. Σκεφτείτε μια αγγλική ομάδα ποδοσφαίρου.
Πόσες φανέλες λέτε να έχουν ετησίως;
Όχι μόνο μία για αγώνες. Μια φανέλα εντός έδρας, μία εκτός, μία τρίτη.
Φανέλες που τιμούν διάφορες περιστάσεις.
Γιατί λέτε να το κάνουν;
Δημιουργούν μια νέα ιστορία, ευκαιρία για αγορές.
Στην Adidas, αναγνωρίζουμε ότι η κουλτούρα του αθλητισμού
δεν σταματά όταν λήξει ο αγώνας με το τελευταίο σφύριγμα.
Βγαίνει στους δρόμους, και στους χώρους συναυλιών, στις...
στις αυλές των σχολείων.
Έτσι, αρχίσαμε συνεργασίες με μουσικούς, καλλιτέχνες.
Μπιγιόνσε Νόουλς.
Φαρέλ Γουίλιαμς.
Και με έναν από τους πιο αμφιλεγόμενους καλλιτέχνες ονόματι Κάνιε Γουέστ.
Στον κλάδο μας, οι ιστορίες είναι καθοριστικές στην ώθηση της κατανάλωσης.
Αυτός είναι ο ρόλος της Adidas, και κάθε άλλης μάρκας.
Πώς δημιουργείς κάτι ποθητό;
Η βιομηχανία της μόδας το 'χει μ' αυτό. Σας ξέρει.
Εμείς σας ξέρουμε.
Κάνουμε εκτεταμένη έρευνα για να κατανοούμε τον καταναλωτή.
Ξέρουμε να τον πλησιάσομε με διαφορετικά μηνύματα.
Adidas από την Gucci.
Στην καριέρα μου, ο ρόλος μου ήταν να δημιουργούνται πιο πολλά, πιο γρήγορα.
Όχι μόνο στην Adidas. Το κάνουν όλες οι μάρκες μόδας.
Ήμουν στη βιομηχανία σχεδόν 20 χρόνια.
Ένα στα έξι πουκάμισα που πωλείται στις ΗΠΑ φτιάχτηκε από μας.
Εξυπηρετούμε από πελάτες με επώνυμα σήματα
ως παγκόσμια σήματα σχεδιαστών που πωλούνται παντού.
Όταν ξεκίνησα, υπήρχαν δύο εποχές.
Ό,τι έφτιαχνες πωλούνταν επί έξι μήνες.
Στις μέρες μας, με την έλευση της γρήγορης μόδας,
κι άλλα σήματα αναγκάζονται να βγάζουν κάτι νέο κάθε μήνα.
Δεν υπάρχουν επίσημα νούμερα, αλλά αν το γκουγκλάρετε,
θα φανεί ότι η Gap παράγει περίπου 12.000 νέα είδη τον χρόνο.
Στην H&M είναι περίπου 25.000.
Στη Zara είναι 36.000.
Και στη SHEIN είναι γύρω στα 1,3 εκατ. νέα είδη τον χρόνο.
Θεωρώ μάλιστα ότι τα νούμερα που δημοσιεύονται είναι χαμηλά.
Το παρήγγειλα τις προάλλες.
-Μια φορά τον μήνα. - Τουλάχιστον μια φορά τον μήνα.
Ενίοτε, δύο φορές τον μήνα.
Από πού να ξεκινήσω;
Παράγουμε 100 δις τεμάχια ρούχων ετησίως ως βιομηχανία.
Εκατό δισεκατομμύρια.
Είναι καταπληκτικό.
Πόσα άτομα υπάρχουν στη Γη;
Πόσα τεμάχια ανά άτομο; Δεν χρειαζόμαστε τόσα ρούχα.
Ήμουν φιλόδοξος,
ανταγωνιστικός,
πειθαρχημένος, εργατικός,
φασαρτζής.
Η καριέρα μου εκτινασσόταν.
Όταν άρχισα να συνειδητοποιώ τι επίδραση είχα στην Adidas,
δεν γινόταν να εθελοτυφλήσω.
Δεν... Δεν μπορείς να πνίγεις τις σκέψεις επ' αόριστον.
Γεια και πάλι.
Πολλοί θα απογοητευτούν όσο ανεβαίνουν στην κορυφή.
Μην γίνεις σαν αυτούς.
Παρακαλώ, απόλαυσε 19,2 δευτερόλεπτα αξιολάτρευτων βίντεο με γάτες και πάπιες.
Θεέ μου!
Θυμήσου. Η τέχνη του αντιπερισπασμού είναι ζωτικής σημασίας για την επιτυχία.
Πέρασμα στη Νέα Υόρκη.
Βασικά μηνύματα πίσω από τις διαφημίσεις.
ΣΥΝΕΧΙΣΤΕ ΝΑ ΑΓΟΡΑΖΕΤΕ ΝΤΟΝΑΤ
ΚΑΤΑΝΑΛΩΣΤΕ
Η σαφής επικοινωνία με τους καταναλωτές είναι καίρια για μεγαλύτερες πωλήσεις.
Μα για να μεγιστοποιηθεί το κέρδος,
πρέπει να εξασφαλίσεις πως μόλις επιθυμήσουν κάτι,
μπορούν να τα αποκτήσουν πολύ γρήγορα.
Κάθε δευτερόλεπτο μετρά.
Μην περιορίζεις το όραμά σου.
Αν μπορείς να το φανταστείς, μπορείς να το δημιουργήσεις.
Δεν χρειάστηκε να τυλίξω το δώρο σου Δεν βγήκα από το σπίτι
Δεν είδα καν το δώρο σου Τα έκανα όλα με το ποντίκι
Δεν πήγα στο εμπορικό Δεν έχασα ούτε λεπτό
Χάρη στο Amazon τελεία com
Amazon τελεία com
Ξεκίνησα εκεί πολύ νωρίς.
Τότε έμοιαζε αδύνατον να πείσεις τον κόσμο να ψωνίζει ονλάιν,
αλλά φαινόταν μια ωραία πρόκληση
να σκεφτείς καν ότι θα αγόραζες ποτέ σου έστω ένα τζιν ονλάιν.
Σκεφτόμουν "Θα το κάνω μια διετία, θα τα μάθω όλα, θα φύγω".
Αλλά ήταν απρόσμενα συναρπαστικό.
Με γρήγορους ρυθμούς και υψηλή ανοχή στο ρίσκο.
Λες "Ναι, ας το κάνουμε!"
Έχεις μια ιδέα. Σου δίνουν μια ομάδα, λεφτά. Κάν' το.
Έκανες εφευρέσεις. Έχω πατέντες. Είχε πλάκα.
Εγώ κι άλλα τέσσερα άτομα συναντούσαμε τον Τζεφ Μπέζος.
Μπορούσαμε να του μιλήσουμε και να διαφωνήσουμε μαζί του.
Μοιάζει με συνηθισμένο καουμπόικο καπέλο,
αλλά είναι κράνος εγκεκριμένο από την επαγγελματική ασφάλεια.
Έχουμε το καλύτερο τρυπάνι χειρός στον κόσμο.
Ο Τζεφ δεν έχει υπομονή για άτομα που δεν είναι εξίσου έξυπνα μ' εκείνον.
Τον έβλεπα να θερίζει κόσμο.
"Δεν είσαι έξυπνος. Δεν πρέπει να μιλάς".
Πιστεύω ότι ο Τζεφ είδε ότι αρχικά ο κόσμος αγόραζε βιβλία, μουσική,
ταινίες και DVD.
Αλλά τα καλά λεφτά θα ήταν
στο να πουλάς ρούχα και τρόφιμα στο διαδίκτυο.
Εγώ σχεδίασα το κατάστημα καλλυντικών,
το κοσμηματοπωλείο, το κατάστημα ενδυμάτων.
Ήταν ένας διαφορετικός τρόπος να ψωνίζεις.
ΑΓΟΡΑ ΤΩΡΑ ΜΕ 1 ΚΛΙΚ
Λέγαμε πράγματα όπως "Θέλουμε να είμαστε εκεί
όταν θα σου ξανάρθει η όρεξη για ψώνια".
Είσαι στο κρεβάτι και σκέφτεσαι "Πρέπει να αγοράσω νέο ξεφλουδιστήρι".
"Χρειάζομαι μια νέα μαξιλαροθήκη. Αυτή γρατζουνά". Οτιδήποτε.
Όπου κι αν είσαι, ό,τι κι αν κάνεις,
αν σκεφτείς ότι χρειάζεσαι κάτι,
θέλαμε να σου έρχεται κατά νου η Amazon.
Λέγαμε "Αν το σύστημα ήταν μαγικό, τι θα έκανε;"
Αν το σύστημα ήταν μαγικό, τι θα έκανε;
Θα υπήρχε
ένας ιμάντας μεταφοράς που ξεκινά από εκεί όπου είναι το αντικείμενο
κι οδηγεί στην πόρτα σου, όσο πιο γρήγορα και απρόσκοπτα γίνεται.
ΣΥΓΧΑΡΗΤΗΡΙΑ! ΤΟ ΔΕΜΑ ΣΑΣ ΠΑΡΑΔΟΘΗΚΕ
Είναι πολύ εύκολο. Κι αυτό ακριβώς ήταν το νόημα.
Να...
μειωθεί ο χρόνος που έχεις για να εξετάσεις λίγο πιο κριτικά
μια αγορά που νόμιζες ότι θέλεις να κάνεις.
ΧΑΡΙΤΩΜΕΝΟ ΚΙ ΑΠΛΟ
Πραγματικά είναι μια επιστήμη.
Συνέχεια αναπτύσσαμε νέους τρόπους για να πειστείτε να αγοράσετε.
Είναι όσα αγόρασα στις 2 π.μ. χτες βράδυ.
Επηρεάζαμε τη συμπεριφορά σας
με διακριτικούς τρόπους που δεν θα αντιλαμβανόσασταν.
Ίσως βάζαμε μια πρόταση που να λέει
"Δωρεάν αποστολή για αγορές άνω των 25 δολαρίων".
Σε μία περίπτωση, είχαμε τα 25 δολάρια με πορτοκαλί.
Σε άλλη, τα είχαμε με πράσινο.
Συγκρίναμε μεταξύ τους εννιά διαφορετικές εναλλακτικές.
Υπήρχε αρκετή κίνηση στον ιστότοπο,
έτσι ώστε να παίρνουμε στατιστικά ουσιώδη δεδομένα
σχετικά με το ποια εκδοχή αυτής της πρότασης
βγάζει πιο πολλά λεφτά.
Κάθε εικονοστοιχείο στη σελίδα
είχε τεσταριστεί και είχε βελτιστοποιηθεί, ξανά και ξανά.
ΑΓΟΡΑ ΤΩΡΑ ΜΕ 1 ΚΛΙΚ
Η Amazon είχε σχεδιάσει όλο αυτό το σύστημα,
ώστε ο ιστότοπος να είναι ακριβώς
ο σωστός συνδυασμός στοιχείων, χρωμάτων και προϊόντων
που ήταν πιο πιθανό να σε ωθήσει να αγοράσεις κάτι.
ΠΡΟΣΘΗΚΗ ΣΤΟ ΚΑΛΑΘΙ
Αν σκεφτείτε πόσα πράγματα αγοράζει μόνο ένα άτομο
κι αν μετά τα πολλαπλασιάσετε επί...
επί τον αριθμό των ατόμων που ψωνίζουν τώρα σε μέρη όπως το Amazon.
ΠΡΟΣΘΗΚΗ ΣΤΟ ΚΑΛΑΘΙ
Πίστευα ότι έκανα καλύτερη τη διαδικασία των αγορών.
Διευκόλυνα τον κόσμο να βρει κάτι ωραίο.
Δεν σκεφτόμουν τις συνέπειες όλων αυτών,
καθώς αυτό μετατρέπεται σε μια όλο και πιο αποτελεσματική μηχανή.
Δεν νομίζω ότι αναρωτιόμασταν ποτέ πού πηγαίνουν όλα αυτά τα πράγματα.
Πέρασμα σε πλαστική σακούλα στον άνεμο.
Θυμήσου, για να πουλάς πολλά, πρέπει να παράγεις πολλά.
Πολλά παραπάνω.
Νόμιζα ότι θα είχε πλάκα να δεις τώρα κάποιες λεπτομέρειες.
Φαντάσου την παγκόσμια παραγωγή αγαθών
που θα κάλυπτε τις αυξημένες πωλήσεις ονλάιν.
Φαντάσου 2,5 εκατ. παπούτσια να παράγονται κάθε ώρα.
Κάποτε, υπήρχε μια προσωρινή λύση.
Σκεφτείτε το.
Αν πρέπει να σηκωθείς, να μπεις στο αμάξι,
να οδηγήσεις ως το μαγαζί, να ψάξεις στα ράφια, να βρεις το προϊόν.
Μετά, να πας σπίτι.
Είναι μεγάλος κόπος.
Όμως, αν χρειάζεται απλώς να πατήσεις ένα κουμπί
κι αυτό έρχεται στην πόρτα σου,
φυσικά και θα αγοράσεις περισσότερα.
Φαντάσου 68.733 κινητά να παράγονται κάθε ώρα.
Φαντάσου 190.000 ρούχα να παράγονται κάθε λεπτό.
Καταπληκτικό.
Φαντάσου 12 τόνους πλαστικών να παράγονται κάθε δευτερόλεπτο.
ΑΓΟΡΑΣΤΕ
Διεύθυνα μία από τις μεγαλύτερες πολυεθνικές, την Unilever.
Είναι από τους μεγαλύτερους παραγωγούς ειδών οικιακής χρήσης.
Μιλάμε για σαμπουάν, απορρυπαντικά.
Εξυπηρετεί 3,5 δισεκατομμύρια καταναλωτές τη μέρα.
Δεν νομίζω ότι στην πραγματικότητα εδώ ο ένοχος είναι ο καταναλωτής.
Φυσικά, καταναλώνει, αλλά γιατί καταναλώνει;
Επειδή σε μεγάλο βαθμό τον ενθαρρύνουν να το κάνει.
ΑΓΟΡΑΣΤΕ
Όταν το πετάμε, στην πραγματικότητα δεν το πετάμε.
Το "πέταγμα" δεν υπάρχει.
Καταλήγει κάπου αλλού στον πλανήτη Γη.
Κι έχει όλο και περισσότερες συνέπειες.
Πολλά συγχαρητήρια για την ολοκλήρωση του πρώτου κανόνα.
Τα πας πολύ καλά.
Τώρα θα πας τη μεγιστοποίηση του κέρδους στο επόμενο επίπεδο.
Στη συνέχεια,
θα σου μάθω πώς να ελέγχεις τα προϊόντα μετά την αγορά τους.
Και πώς να υπαγορεύεις πότε ο καταναλωτής θα αλλάξει το παλιό με καινούριο.
Θα είσαι κι ένα βήμα πιο κοντά στο να ξεκλειδώσεις την έκπληξή σου.
Ζήτω.
ΣΠΑΤΑΛΗΣΕ ΠΕΡΙΣΣΟΤΕΡΟ
Κανόνας δεύτερος.
Σπατάλησε περισσότερο.
Για να μάθεις πώς να δημιουργείς σπατάλη για κέρδος,
θα σου φανεί χρήσιμο να παρακολουθήσεις πρόσθετο υλικό.
Φαντάσου έναν λαμπτήρα στο Μπρόντγουεϊ που μιλά με παλαιική φωνή.
Γεια χαρά.
Μου λένε ότι ανήκω σε μια πολύ αποκλειστική λέσχη,
επειδή είμαι πάνω από 100 ετών, αλλά ακόμα λάμπω.
Δεν έχουν μείνει πολλοί σαν εμένα, το μόνο σίγουρο.
Θα έλεγε κανείς ότι παραήμασταν καλοί.
Ο κόσμος μας ανατράπηκε στις 15 Ιανουαρίου 1925.
Ήταν η μοιραία μέρα που δημιουργήθηκε το Καρτέλ του Λαμπτήρα.
Γυρίζουμε τον χρόνο. Πάμε πίσω...
Σ' αυτήν την ομάδα από ανώτερα στελέχη των μεγαλύτερων κατασκευαστών λαμπτήρων
συνωμότησαν για να συντομέψουν τη ζωή μας και να μεγιστοποιήσουν τα κέρδη τους.
Για να ενθαρρυνθεί η συχνή αντικατάσταση,
η ζωή κάθε λαμπτήρα μειώθηκε από 2.500 ώρες
σε μόλις 1.000 ώρες φωτός.
Δημιουργήθηκαν βουνά από περιττά απόβλητα.
Ένδοξη σπατάλη.
Το ονόμασαν προγραμματισμένη αχρήστευση.
Πλέον δεν είναι και τόσο μεγάλη συνωμοσία.
Η παραγωγή προϊόντων σχεδιασμένων να σπάνε ή να πετιούνται γρήγορα
έχει γίνει συνηθισμένη πρακτική σχεδόν σε κάθε βιομηχανία.
Τα πάντα, από ρούχα που αντέχουν μερικές πλύσεις
ως ηλεκτρικές οδοντόβουρτσες με μπαταρίες που δεν αλλάζουν.
Ως εκτυπωτές που επίτηδες παύουν να λειτουργούν, ακόμα κι αν έχουν μελάνι.
Τίποτα δεν εκτυπώνεται σωστά.
Χρειάζομαι νέο εκτυπωτή. Αυτός έφαγε τα ψωμιά του.
Μα είναι μόλις τριών ετών!
Σήμερα, αυτή η αχρήστευση είναι ο ακρογωνιαίος λίθος
του να έχεις μια πετυχημένη επιχείρηση σ' όλον τον κόσμο.
Δημιουργήσαμε ένα προϊόν
που είναι η πιο μελετημένη εξέλιξη του αρχικού μας σχεδίου.
Η Apple είχε την ιδέα ότι τα προϊόντα της είναι τέλεια, από την πρώτη μέρα.
Αφαιρέσαμε τις ατέλειες,
με απόλυτη αρμονία ανάμεσα στα υλικά,
προσφέρουμε μια πεντακάθαρη επιφάνεια σαν καθρέφτης.
Το ιδανικό είναι να έχουμε ένα ενιαίο, σφραγισμένο αντικείμενο.
Δεν θέλουμε να κρατήσεις το προϊόν της Apple από πριν από μερικά χρόνια.
Θέλουμε να πάρεις και να χρησιμοποιείς το νέο, τέλειο αντικείμενο.
Παίρνεις ένα, πετάς ένα.
Ασχολούμαι με ηλεκτρονικά είδη ευρείας κατανάλωσης μια δεκαετία τώρα.
Ξεκίνησα στην Apple.
Μπήκα στην ιδρυτική ομάδα της Oculus όπου διηύθυνα το τμήμα υλισμικού.
Στην Apple μπήκα το 2009.
Έμεινα στους γονείς μου λίγους μήνες.
Τότε, με κάλεσε η Apple.
Προσλήφθηκα και άρχισα να γράφω λογισμικό για αυτό που εν καιρώ έγινε το FaceTime.
Θα αλλάξει για πάντα τον τρόπο που επικοινωνούμε.
Έβλεπες κάποια ίχνη της μαγείας έστω κι αν ήταν βαθιά κρυμμένα,
ακόμα κι ως κάποιος που μόλις αποφοίτησε σε μια ομάδα μηχανικών,
αλλά υπήρχε, κι ακόμα υπάρχει, πιστεύω,
έμφαση στο να δίνουμε μια εξαιρετική εμπειρία χρήστη.
Ακόμα κι αν αυτό ενίοτε έχει πολύ αρνητικές παρενέργειες.
Και το λέμε iPhone.
Σήμερα...
Σήμερα, η Apple θα ανακαλύψει εκ νέου το τηλέφωνο.
Είναι κάπως τρελό, αλλά σε αυτές τις εταιρείες
η έμφαση είναι στην παρουσίαση του νέου προϊόντος, σ' εκείνη τη στιγμή.
Το βλέπετε ξανά και ξανά στην Apple με τη μεγάλη ομιλία.
Θα το πάμε στο επόμενο επίπεδο.
Σήμερα παρουσιάζουμε το iPhone 3G.
Πρέπει να πουλάμε iPhone σε περισσότερες χώρες.
Και για κάθε iPhone που ακολούθησε,
χτίσαμε πάνω στο όραμα του αυθεντικού iPhone.
Κι επειδή η Apple είχε
πάρα πολύ μεγάλη επιτυχία σ' αυτό,
κάθε άλλη εταιρεία ηλεκτρονικών στον κόσμο
το μιμείται αυτό.
Το Galaxy Note 8.
Αν παράγεις φορητούς υπολογιστές ή κινητά, ενώ ουσιαστικά όλοι ήδη έχουν από ένα,
το επιχειρηματικό μοντέλο σου εξαρτάται από την ανάγκη τους να το αντικαταστήσουν.
Τέσσερα, τρία, δύο, ένα!
Υπάρχει μια δρομολόγηση. Σχεδιάζεις ένα προϊόν,
το κατασκευάζεις, το πουλάς,
το λανσάρεις,
χρησιμοποιείται
και μετατρέπεται σε απόβλητα.
Περίπου 13 εκατομμύρια κινητά πετιούνται κάθε μέρα.
Είναι ένας τρελός, αδιανόητος αριθμός.
Κι αν το σκεφτείτε ως σύνολο,
όλοι αντικαθιστούμε αυτά τα πράγματα κάθε δύο, τρία χρόνια.
Αν και είναι απίστευτα προχωρημένοι και ακριβά,
ίσως σχεδόν η κορυφή της βιομηχανικής μας ικανότητας ως πολιτισμός,
ουσιαστικά είναι αντικείμενα προς πέταμα.
Το βλέπω και σκέφτομαι
ότι είναι πραγματικά δυσλειτουργικό με όποιον τρόπο κι αν το κοιτάξεις.
Θυμήσου.
Η παρουσίαση μιας συνεχούς ροής νέων προϊόντων ενθαρρύνει τον καταναλωτή
να πετάξει τα παλιά προϊόντα.
Είναι θεμελιώδες για την ανάπτυξη.
Δυστυχώς, κάποια άτομα νιώθουν την επιθυμία να διατηρήσουν
ή να επισκευάσουν όσα θεωρείς έτοιμα για αντικατάσταση.
Αυτά τα άτομα πρέπει να αποτρέπονται ενεργά όποτε είναι δυνατό.
Ο Κάιλ Γουίνς είναι ο ιδρυτής και διευθύνων σύμβουλος της iFixit.
Προσφέρει εργαλεία, ανταλλακτικά, εγχειρίδια
για χιλιάδες γκάτζετ.
Η επισκευή ήταν η συνήθης πρακτική.
Υπήρχαν εγχειρίδια, ανταλλακτικά.
Τα τελευταία 30 χρόνια, αυτό εξαφανίστηκε συστηματικά από τη ζωή μας.
Είναι ένα προϊόν μιας χρήσης.
Μετά από μια διετία χρήσης, αγοράζεις νέο.
Δεν μ' αρέσει.
Πάντα πίστευα ότι δεν τα επισκευάζουμε γιατί είναι αδύνατο.
Δεν είναι οικονομικά βιώσιμο.
Βασικά, δεν τα επισκευάζουμε επειδή οι δικηγόροι κάνουν το παν
να μας στερούν αυτήν τη γνώση.
Μας καταγγέλλουν για πνευματικά δικαιώματα για να κατεβούν πληροφορίες από το iFixit.
Έγινε και τις προάλλες.
Τους είπαμε να γαμηθούν.
Όχι μόνο οι εταιρείες αφαιρούν τις πληροφορίες
για το πώς να επισκευάσεις κάτι,
αλλά καθιστούν τα ίδια τα προϊόντα πολύ πιο δύσκολο να επισκευαστούν.
Η Apple δεν θέλει οι πελάτες να φτιάχνουν το iPhone.
Φροντίζουν το πίσω κάλυμμα να μην ανοίγει.
Άλλαξαν τις συνηθισμένες βίδες Phillips
με τις λεγόμενες βίδες pentalobe.
Γιατί άλλαξαν τις βίδες;
Η Apple θα προτιμούσε να μην έχουμε πρόσβαση στο υλικό μας.
Άρα, η Apple θα πουλά πιο πολλές συσκευές γιατί ο κόσμος πρέπει να τις αντικαθιστά.
Δικό τους είναι το προϊόν. Θα θυμώσεις που θέλουν έλεγχο στην ποιότητα;
Ειλικρινά, όσο πάει, χειροτερεύει.
Όλο και πιο πολλές εταιρείες
πλέον κολλάνε τα κινητά, τα τάμπλετ και τα λάπτοπ
δυσκολεύοντας πολύ τις επισκευές.
Αυτήν τη στιγμή, τα έχουμε πάρει με μια κατηγορία προϊόντων
που δυστυχώς είναι δημοφιλής.
Τα AirPods και γενικώς τα ασύρματα ακουστικά.
Κάθε ακουστικό έχει μπαταρία και η θήκη φόρτισης έχει μπαταρία.
Δεν υπάρχει τρόπος να τα ανοίξουμε και να αλλάξουμε την μπαταρία.
Οι μπαταρίες θα χαλάσουν μετά από 18 μήνες, δυο χρόνια.
Μετά, πρέπει να αγοράσεις καινούργια.
Είναι σατανικό.
Είμαι ένας λογικός άνθρωπος που τον φανάτισε ένα ακουστικό.
Είναι εξωφρενικό.
Η Apple πρωτοστάτησε εδώ και τα καθιέρωσε ως κανόνα.
Αφαίρεσε την υποδοχή ακουστικών από το κινητό
αναγκάζοντάς μας να αγοράσουμε αυτά.
Η Apple έχει ιδιαίτερη ευθύνη
γιατί η υπόλοιπη βιομηχανία την ακολουθεί πιστά.
Τα ψέματα από παράλειψη στα προϊόντα που καταναλώνουμε
είναι απίστευτα.
Οι διαφημιστές των εταιρειών τεχνολογίας μάς παραπλανούν.
Ακριβώς όπως εμείς τρέχουμε στον διάδρομο του καταναλωτισμού,
έτσι εκείνοι επιδιώκουν να αποσπούν όλο και μεγαλύτερα κέρδη από εμάς.
Η Apple έγινε η πρώτη εταιρεία
που έφτασε να έχει κεφαλαιοποίηση ενός τρισεκατομμυρίου δολαρίων.
Μόλις ο κύκλος αντικατάστασης γίνει το επιχειρηματικό μοντέλο σου,
το να αντικαθίσταται όλο το προϊόν,
αντί να είναι κάτι που μπορεί να κρατήσει περισσότερο,
τότε γίνεται εξαιρετικά δύσκολο να κάνεις πίσω.
Αν είσαι αυτός ο Δ.Σ., αυτό το στέλεχος που λέει στο Συμβούλιο
"Θα πάρουμε τα 50 δις
που έχουμε ως έσοδα ετησίως και θα τα κάνουμε 25 δισεκατομμύρια",
θα σου δείξουν την πόρτα και θα σε αντικαταστήσουν.
Ευχαριστώ για τη συνεχή συμμετοχή.
Μ' αρέσει η επιμελής προσέγγισή σου σ' αυτήν την αλληλεπίδραση.
Αν το διαχειριστείς σωστά, η σπατάλη των καταναλωτών γίνεται κέρδος για σένα.
Αλλά αν χρειαστεί να πετάξεις προϊόντα απευθείας,
η διακριτικότητα είναι καίρια.
Δεν θέλεις
να δουν οι καταναλωτές τι πετάς.
Ποτέ.
Κοιτάξτε τη σακούλα.
Κοιτάξτε!
Φέρτε την κάμερα να δείτε.
Θεέ μου.
Ως επί το πλείστον, τα απόβλητα είναι στο πεζοδρόμιο κι είναι δημόσια.
Έτσι, μπορείς να δεις
τι ακριβώς πετάνε οι εταιρείες.
Όλα αυτά είναι σοκολάτα.
Είναι όλα σοκολάτα.
Οι εταιρείες πετούν απόλυτα χρησιμοποιήσιμα απούλητα προϊόντα
ουσιαστικά κάθε μέρα.
Όμως, σε κάποια χρονικά σημεία του έτους, αυτό κορυφώνεται.
Μετά από κάθε, μα κάθε αργία,
υπάρχει τεράστιος όγκος αποβλήτων από τα απούλητα εμπορεύματα.
Χαμός με τις ευκαιρίες της Μαύρης Παρασκευής.
Πάνω από 226 εκατ. άτομα ψώνισαν στα καταστήματα κι ονλάιν.
Έχετε το Χάλογουιν.
Μετά, πράγματα από τις Ευχαριστίες.
Μετά, θες γρήγορη αλλαγή γιατί έρχονται Χριστούγεννα.
Καλές γιορτές.
Το Χάνουκα.
Αγόρασε κι άλλα παιχνίδια.
Το άκουσες αυτό;
Μετά, ο Άγιος Βαλεντίνος.
Μια σακούλα με πράγματα για τον Άγιο Βαλεντίνο...
Μετά, το Πάσχα.
Ωραία πασχαλινά παπούτσια, κυρία!
Μετά, η 4η Ιουλίου, η Μέρα Μνήμης, η Μέρα Εργασίας...
Και μετά, πάμε ξανά από την αρχή.
Δούλευα σε τράπεζα επενδύσεων για κάνα δυο χρόνια.
Υπήρχαν πολλά πράγματα που όντως μου άρεσαν εκεί,
αλλά η επιχείρηση πρέπει να είναι η προτεραιότητά σου.
Ξυπνούσα, περπατούσα λίγα τετράγωνα ως το μετρό για να πάω στη δουλειά.
Πολλές φορές γύρω στις εννιά, δέκα το βράδυ έπαιρνα ταξί για το σπίτι.
Την επομένη, έκανα το ίδιο.
Έφυγα επειδή
ήθελα να βρω κάτι που να μοιάζει εγγενώς πιο ουσιαστικό.
Πιστεύω πως αυτό που βλέπω είναι μόνο η κορυφή του παγόβουνου.
Θλίβεσαι όταν βλέπεις να πετιούνται χρησιμοποιήσιμα πράγματα.
Είναι τροχός για γιόγκα.
Αλλά κάθε τόσο, βλέπεις κάτι πιο σκοτεινό.
Τι χαριτωμένο!
Είναι απίστευτο.
Να τι κάνουν με το ανεπιθύμητο εμπόρευμα.
Διατάζουν κάποιον υπάλληλο να το κόψει επίτηδες για να αχρηστευτεί.
Συχνά αυτό συμβαίνει για να μην πουληθούν τα προϊόντα με έκπτωση.
Οι εταιρείες θεωρούν ότι αυτό θα χαλούσε την εικόνα του σήματος.
Αλλά υπάρχουν πολλοί λόγοι,
σχεδόν πάντα με σκοπό τη μεγιστοποίηση του κέρδους.
Έβγαλα ένα βίντεο όπου ρωτούσα "Έχετε δουλέψει σε εταιρεία λιανεμπορίου
που σας έβαλε να καταστρέψετε χρησιμοποιήσιμα προϊόντα;
Πείτε την ιστορία σας με το χάσταγκ 'ΗΒιομηχανίαΜεΑνάγκασε'".
Ένιωσα ότι τότε οι πόρτες άρχισαν να ανοίγουν λιγάκι.
Δούλευα σε μια καφετέρια στο Barnes & Noble.
Έπρεπε να ανοίγουμε αρτοσκευάσματα,
να τα πετάμε και να τα περιχύνουμε με υγρά κατακάθια από καφέ.
Τα πετούσαμε μια μέρα πριν λήξουν.
Στο τέλος της βάρδιας στο Panda Express,
ανακατεύεις όλο το φαγητό για να μην τρώγεται
το ζυγίζεις και το πετάς, για να παρακολουθούν τις απώλειες.
Το GameStop μάς έβαζε να κόβουμε τους δίσκους
ή απλώς να πετάμε εξαρτήματα στα σκουπίδια.
Σε βάζουν να τα καταστρέφεις, ενώ υπάρχει κάμερα που βλέπει τους κάδους.
Γιατί να μη βοηθάμε τα καταφύγια; Αυτά είναι μπούρδες.
Δούλευα στο Bath & Body Works.
Είχαμε ένα θέμα. Άστεγοι σκάλιζαν τον κάδο σκουπιδιών
και έπαιρναν τα προϊόντα μας
από τον κάδο, αφότου τα είχαμε πετάξει.
Έτσι, η διευθύντριά μου μας έβαζε
να αδειάζουμε τα σωληνάρια με προϊόντα στα σκουπίδια.
Έλεγε "Δεν θέλουμε να είμαστε η μάρκα που χρησιμοποιούν οι άστεγοι".
Οπότε, παραιτήθηκα.
ΚΡΥΦΗ ΚΑΜΕΡΑ - ΗΝΩΜΕΝΟ ΒΑΣΙΛΕΙΟ 2021
Μια από τις μεγαλύτερες αποθήκες της Amazon στο ΗΒ.
Από δω, εκατομμύρια προϊόντα που είναι μια χαρά στέλνονται να καταστραφούν.
Ένας πρώην υπάλληλος που θέλει να παραμείνει ανώνυμος
αποκαλύπτει την κλίμακα όσων τους ζητούν να κάνουν.
Από Παρασκευή ως Παρασκευή,
στοχεύαμε σε περίπου 130.000 τεμάχια τη βδομάδα.
Δεν υπάρχει λογική βάση για το τι καταστρέφεται.
Η Amazon πετούσε
παιχνίδια σε χωματερές.
ΓΑΛΛΙΑ 2018
Έχουμε επιβεβαίωση ότι η Amazon καταστρέφει προϊόντα.
Αυτό το σετ Lego αξίζει 128 ευρώ.
Για την Amazon έβγαινε πιο φτηνά να τα πετάξει
παρά να προσπαθήσει να τα αναδιανείμει.
Βάσει πρόσφατης εκτίμησης, οι επιστροφές, μαζί κι αυτές από την Amazon,
αντιστοιχούσαν σε 230.000 κιλά αποβλήτων σε χωματερές μόνο στις ΗΠΑ.
Όταν κατασκευάζεις προϊόντα,
αυτό παράγει πολλές εκπομπές που συμβάλλουν στη υπερθέρμανση.
Πλέον ξέρουμε ότι αυτό συμβάλλει στην κλιματική αλλαγή.
Το να καταστρέφεις πράγματα πριν χρησιμοποιηθούν έστω μια φορά
είναι παράλογο.
Τι υπολογισμούς κάνουν;
Κι όμως, ξέρεις ότι το έχουν υπολογίσει και κάπως αυτό ισούται με κέρδη.
Όλοι θέλουν να πιστέψουν
ότι η εταιρεία στην οποία δουλεύουν δεν είναι σατανική.
Εκείνη την εποχή, δεν είχα χρόνο να σκεφτώ τίποτα άλλο
από το να κρατήσω τη δουλειά μου, να μεγαλώσω τα παιδιά μου.
Έχαφτα το παραμύθι. Τα έχαφτα όλα αμάσητα.
Όμως, είχα αρχίσει να κατανοώ ότι... Ότι η Amazon δεν...
Δεν συμβάλλει στο γενικότερο καλό στον κόσμο.
Ναι, ξέρετε, όλα στη ζωή έχουν ένα τίμημα.
Αν μοιάζει πολύ καλό για να 'ναι αλήθεια, μάλλον έχει επιπτώσεις ή κόστος
που δεν αντιλαμβάνεσαι ότι πληρώνεις.
Και κάποια στιγμή θα σου γυρίσει μπούμερανγκ.
Είχα βγει για ποτά με μερικούς φίλους.
Μια φίλη μου έλεγε
"Μάρεν, ξέρεις πώς φέρονται στους εργάτες τους
και πόσο βλάπτουν τον πλανήτη.
Πώς μπορείς και δουλεύεις εκεί;"
Μάλλον χρειαζόμουν κάποιον να μου το κοπανήσει.
Εκείνη τη στιγμή, θυμάμαι ότι έκλαψα κιόλας.
Και είπα "Εντάξει.
Το ξέρω.
Έχεις δίκιο και πρέπει να...
Πρέπει είτε να κάνω κάτι είτε να σηκωθώ να φύγω".
Πέρασμα σε χαλαρωτικές εικόνες.
Να έχεις υπόψη σου ότι από εδώ και πέρα
απαιτούνται νέα επίπεδα αφοσίωσης και πίστης για την αλληλεπίδραση.
Για να συνεχίσουν όλοι να ψωνίζουν,
τώρα πρέπει να μάθεις να ερμηνεύεις δημιουργικά την αλήθεια.
ΠΕΣ ΠΕΡΙΣΣΟΤΕΡΑ ΨΕΜΑΤΑ
Κανόνας τρίτος. Πες περισσότερα ψέματα.
3. ΠΕΣ ΠΕΡΙΣΣΟΤΕΡΑ ΨΕΜΑΤΑ
Το ενδιαφέρον στο πώς ο κόσμος βλέπει τις επιχειρήσεις σήμερα
είναι ότι όντως εμπιστεύεται τις επιχειρήσεις
πιο πολύ από άλλους μεγάλους κοινωνικούς θεσμούς.
Όμως, η εμπιστοσύνη δεν είναι πάντα βάσιμη.
Όταν βγήκε η διαφήμιση της Coca Cola στον λόφο
μου είχε φανεί ό,τι πιο ωραίο στον κόσμο.
Αλλά η Coca Cola, έστω εν μέρει, έχτιζε εμπιστοσύνη με τους καταναλωτές
εκμεταλλευόμενη τις αυξανόμενες ανησυχίες για το περιβάλλον.
ΗΜΕΡΑ ΤΗΣ ΓΗΣ!
Το θέμα με τις εταιρείες που συνδέονται με το περιβάλλον
είναι ότι κάνουν αυτό που πάντα κάνουν οι διαφημιστές,
δηλαδή σου δείχνουν το γυαλιστερό πραγματάκι εδώ
γιατί δεν θέλουν να κοιτάς τι κάνουν εδώ πέρα.
Δεν υπάρχει μεγαλύτερο ή καλύτερο παράδειγμα γι' αυτό
από το πώς εταιρείες όπως η Coca Cola γεμίζουν τον κόσμο πλαστικά,
ενώ μας λένε ότι η ανακύκλωση θα λύσει το πρόβλημα.
Αφού απολαύσουμε τα ποτά μας, ανακυκλώστε.
Η αλήθεια διαφέρει πάρα πολύ.
Όπως στην ταινία Η Έκτη Αίσθηση
το παιδάκι έλεγε "Βλέπω νεκρούς ανθρώπους",
εγώ βλέπω παραπλανητικές ετικέτες.
Προσπαθώ να τις κάνω μιμίδιο. #ΠαραπλανητικέςΕτικέτες.
ΤΖΑΝ ΝΤΕΛ ΧΗΜΙΚΟΣ ΜΗΧΑΝΙΚΟΣ
Σχημάτισα τη γνώμη μου έχοντας επισκεφτεί χιλιάδες καταστήματα
και προσπαθώντας να βρω εργοστάσια που όντως ανακυκλώνουν πράγματα.
Οι περισσότερες ετικέτες ανακύκλωσης στις πλαστικές συσκευασίες είναι ψευδείς.
Έχω συνεργαστεί με τις πιο μεγάλες και γνωστές μάρκες
που φτιάχνουν παπούτσια, ρούχα, παιχνίδια.
Έχω βοηθήσει εταιρείες να σχεδιάζουν και να παράγουν με ασφάλεια,
αποτελεσματικότητα και φιλικό προς το περιβάλλον τρόπο.
Αυτές οι εταιρείες δούλεψαν πολύ σκληρά
για να αποκτήσουν αποδοτικά εργοστάσια που δεν βλάπτουν το περιβάλλον.
Αλλά μόλις φτιάξουν το προϊόν και το βάλουν στο ράφι στο μαγαζί,
νίπτουν τας χείρας τους από αυτό.
Και λένε "Δεν είναι δική μας ευθύνη".
Βλέπετε ότι οι πλαστικές συσκευασίες είναι παντού στα μαγαζιά σήμερα.
Οι καταναλωτές δεν μπορούν να το αποφύγουν.
Η αλήθεια είναι ότι η πλειοψηφία των πλαστικών δεν είναι ανακυκλώσιμα.
Να ένα προϊόν του οποίου η ετικέτα λέει ότι το καπάκι είναι ανακυκλώσιμο,
αλλά δεν είναι.
Έχω εκτεταμένη εμπειρία σ' αυτό το θέμα
και δεν μπορώ να σιωπήσω.
Πού ήταν ο διάδρομος με το χαρτί υγείας;
Να τος.
Οι εταιρείες λοιπόν βάζουν αυτά τα κυκλικά βέλη,
τεράστια κυκλικά βέλη,
σε όλη αυτήν την πλαστική συσκευασία
για να πείσουν τον καταναλωτή ότι είναι ανακυκλώσιμη.
Μπορεί να το αγοράσει χωρίς ενοχές. Θα πάει στην ανακύκλωση. Κανένα πρόβλημα.
Κανένα πρόβλημα...
Οι κανόνες για τη συσκευασία είναι χαλαροί.
Ας γίνουν λοιπόν ο καμβάς της δημιουργικότητάς σου.
Ειλικρινά, μπορείς να πεις ό,τι διάολο θέλεις
με ελάχιστες επιπτώσεις.
Δείξε παραδείγματα.
Πλαστικό νούμερο έξι.
Τι καταλαβαίνει ο καταναλωτής;
Το προϊόν μπορεί να ξαναχρησιμοποιηθεί.
Πραγματική σημασία, το προϊόν θα συλλεχθεί, θα διαχωριστεί,
προτού πιθανότητα ταφεί
ή καεί.
Παράδοση στο κατάστημα.
Τι καταλαβαίνει ο καταναλωτής;
Αφιέρωσε λίγο χρόνο στο να είσαι καλός πολίτης.
Πραγματική σημασία, τα μαγαζιά μαζεύουν την ανακύκλωση.
Μετά, προωθούν τα υλικά
που πιθανώς θα ταφούν
ή θα καούν.
Αυτά τα σύμβολα σε μεγάλο βαθμό είναι ανούσια.
Αλλά έτσι ο καταναλωτής νιώθει καλύτερα που αγοράζει πράγματα
που πιθανότατα θα ταφούν ή θα καούν.
Ανά τον κόσμο, ανακυκλώνουμε λιγότερο από το 10%
όλων των πλαστικών που παράγουμε,
οπότε είναι λάθος να λέμε συνέχεια
ότι η λύση στο πρόβλημα της ρύπανσης με πλαστικά είναι η ανακύκλωση.
Η λύση είναι να παράγονται λιγότερα πλαστικά.
Αυτά δεν είναι ανακυκλώσιμα.
Σκουπίδια.
Σήμερα, οι εταιρείες προϊόντων μάς λένε
να αγοράζουμε πιο πολλά, να έχουμε πιο πολλά.
Αρκεί να ανακυκλώνεις, όλα θα πάνε καλά.
Αλλά τα βουνά πλαστικών απορριμμάτων
σε όλο τον κόσμο αποδεικνύουν ότι αυτό δεν ισχύει.
Δεν γίνεται να τη σκαπουλάρουμε με ανακύκλωση
για το κόστος όλων όσων θέλουν να αγοράσουμε.
Μην ξεχνάς.
Μόλις το προϊόν πωληθεί και χρησιμοποιηθεί,
δεν είναι πια δική σου ευθύνη.
Μην ανησυχείς.
Μετά την αγορά, τα προϊόντα τα βγάζουν πέρα μόνα τους.
Δημιούργησε μια ταινία
για τη μεταγενέστερη ζωή μιας νοήμονος σακούλας τσιπς.
Δραματική μουσική.
Φτιάχτηκα για να αντέχω.
ΓΑΡΙΔΑΚΙΑ ΜΕ ΓΕΥΣΗ ΚΡΕΜΜΥΔΙ
Με δημιούργησαν από μέταλλο και πλαστικό για να φτιάξουν ένα αδιαπέραστο κέλυφος.
Αλλά με λήστεψαν βάναυσα.
Με πέταξαν και με άφησαν να πεθάνω.
Μα δεν ήμουν έτοιμος να τα παρατήσω.
Θα ταξιδέψω στον κόσμο
για να βρω άλλους στην ίδια μοίρα μ' εμένα.
Μην κλαίτε για μένα.
Θα αντέξω.
Περνάμε στο προϊόν δέκα χρόνια από τώρα.
Εκατό χρόνια από τώρα.
Η συσκευασία των τροφίμων είναι φοβερή.
Άλλα παραδείγματα μακρόβιων αλλά δυνητικά επιβλαβών προϊόντων είναι
τα τάμπλετ και τα κινητά,
τα ενδύματα από συνθετικές πλαστικές ίνες,
διάφορα παιχνίδια.
Αν ο καταναλωτής αγχωθεί
που αγοράζει αυτά κι άλλα παρόμοια πράγματα,
ίσως δεν αρκεί μια απλή, παραπλανητική ετικέτα.
Ίσως χρειαστεί να επενδύσεις σε πιο ακραίο καθησυχασμό.
Καταφεύγεις στην ψευδοοικολογική ταυτότητα.
Σχεδόν πάντα βγαίνει πιο φτηνή από την αντιμετώπιση του προβλήματος.
Φαντάσου έναν κόσμο όπου ένα φόρεμα
μπορεί να έχει θετικό αντίκτυπο στον πλανήτη.
Ψευδοοικολογική ταυτότητα θα πει ότι οι εταιρείες τάχα νοιάζονται
για τη βιωσιμότητα, ενώ ουσιαστικά... Κάνει να πω "χ...";
Ενώ ουσιαστικά χέστηκαν.
Ίσως είναι κάτι διακριτικό, όπως η διαφήμιση να είναι στη φύση
ή το μήνυμα να παρουσιάζεται από παιδιά.
Είμαι 11 χρονών και αυτό που μ' αρέσει να κάνω είναι η ανακύκλωση!
Ή απλώς εκτεταμένη χρήση του πράσινου.
Όλα τα προϊόντα που παράγονται προκαλούν περιβαλλοντική ζημιά.
Υπάρχει αρκετή προβολή ψευδοοικολογικής ταυτότητας.
Αυτό θα πει πως είσαι διπρόσωπος.
Έτσι, χρησιμοποιώ τον όρο ελάχιστα
γιατί πρέπει να προσέχουμε ποιον δείχνουμε.
Ουσιαστικά λες "Είσαι ψεύτης".
Κι αυτό είναι τραμπουκισμός.
Υπάρχει η ευχή για οικολογική ταυτότητα.
Αυτό θα πει ουσιαστικά ότι το Συμβούλιο, οι επικεφαλής, θεωρούν ότι κάνουν αρκετά.
Μητέρα Φύση,
καλώς ήρθες στην Apple.
Πώς ήταν ο καιρός;
Οι καταναλωτές εμπιστεύονται τις εταιρείες
επειδή νομίζουν ότι αυτές όντως τα κάνουν όλα αυτά τα καλά.
Τα κάνουν κάποιες; Ναι.
Σε βαθμό που να κάνει τη διαφορά; Όχι.
Η συντριπτική πλειοψηφία, όχι.
Αλέξα, κλείσε τα φώτα.
Η ψευδοοικολογική ταυτότητα είναι... Είναι διπλό κακό.
Όχι μόνο δεν κάνεις αυτό που είπες ότι θα κάνεις,
αλλά επιπλέον
κατευνάζεις τον κόσμο.
ΑΓΟΡΑ ΤΩΡΑ ΜΕ 1 ΚΛΙΚ
Έφτασα στο σημείο όπου αποφάσισα ότι πρέπει να ανακατευτώ
για να αλλάξουν τα πράγματα.
ΑΓΟΡΑ ΤΩΡΑ ΜΕ 1 ΚΛΙΚ
Κάναμε μια ομάδα με άλλους υπαλλήλους.
Απλώς θέλαμε να πιέσουμε την Amazon να κάνει περισσότερα.
ΟΜΑΔΙΚΗ ΣΥΝΟΜΙΛΙΑ ΥΠΑΛΛΗΛΟΙ ΑΜΑΖΟΝ ΓΙΑ ΤΟ ΚΛΙΜΑ
Μας κάλεσαν σε μια συνεδρίαση.
Μας ζήτησαν να την κρατήσουμε κρυφή.
Ήταν πολύ επιθετικοί. Ήταν...
Είπα "Τι γίνεται εδώ;
Θέλω να μπορώ να κοιτώ τα παιδιά μου στα μάτια 20 χρόνια από τώρα".
Εκείνη την εποχή, σκεφτόμουν απλώς
"Ξέρω ότι αυτό που κάνουμε δεν είναι βιώσιμο".
Η Amazon δεν είχε ουσιαστικούς στόχους,
ούτε προθεσμίες ή σχέδια.
Δεν υπήρχε η πρόθεση να μετρήσουμε το αποτύπωμα άνθρακά μας.
Θέλαμε η Amazon να έχει ένα καθολικό κλιματολογικό σχέδιο.
Δεν υπάρχει θέμα πιο σημαντικό για τους πελάτες μας,
για τον κόσμο μας, από την κλιματική κρίση.
Έχουμε αποδειχθεί πολύ ανεπαρκείς.
Θα ήθελα να καλέσω τον Τζεφ Μπέζος στη σκηνή
για να του μιλήσω απευθείας.
Εκπροσωπώ 7.700 υπαλλήλους του.
- Ο κος Μπέζος θα βγει αργότερα, ευχαριστώ. - Θα ακούσει αυτήν την ομιλία;
Εικάζω πως ναι.
Λέγαμε "Χρησιμοποίησε την οργή σου" γιατί αυτό θα προκαλέσει δράση",
και η δράση δημιουργεί ελπίδα.
Οι υπάλληλοι απεργούν λόγω της αδράνειας της Amazon για την κλιματική αλλαγή.
- Απεργώ. - Απεργώ.
Η εκδήλωση σηματοδοτεί
την πρώτη φορά στα 25 χρόνια της Amazon
που οι εργαζόμενοι στα κεντρικά στο Σιάτλ
συμμετείχαν σε απεργία.
Το βράδυ πριν την απεργία, η Amazon ανακοίνωσε τη δέσμευσή της για το κλίμα.
Ο Τζεφ Μπέζος, ιδρυτής και Δ.Σ. της Amazon, δεσμεύεται
ότι θα είναι από τις πρώτες εταιρείες
που πληρούν τη Συμφωνία του Παρισιού για το κλίμα δέκα χρόνια νωρίτερα.
Σκέφτηκα "Θα μπορούσε όντως η Amazon να αλλάξει με τρόπο που να αντισταθμίζει
τη ζημιά που προκαλεί;"
Δεν ξέρω.
Ναι, θέλω να πω, τους έκραζα για τις μπούρδες τους.
Ήταν κάτι που πραγματικά δεν ήθελαν να συμβαίνει.
Μην ξεχνάς.
Πάντα να μένεις ένα βήμα μπροστά από τους επικριτές σου.
Μα όσο καλά κι αν το κάνεις,
η συνεχής ανάπτυξή σου θα έχει δύσκολες συνέπειες.
Θα πρέπει να μάθεις να τις ελαχιστοποιείς.
Έλα, θα σου δείξω.
Φαντάσου 400 εκατομμύρια τόνους πλαστικών αποβλήτων ετησίως.
Φαντάσου 50 εκατομμύρια τόνους ηλεκτρονικών αποβλήτων ετησίως.
Μετά από δέκα χρόνια στο τιμόνι της Unilever,
θεώρησα ότι μπορώ να έχω μεγαλύτερο αντίκτυπο
φεύγοντας από τον κόσμο των επιχειρήσεων.
Αν απλώς διευθύνεις μια επιχείρηση με βραχυπρόθεσμο ορίζοντα,
μόνο για τους μετόχους...
αν αδιαφορείς για τις αρνητικές επιπτώσεις όσων κάνεις,
τότε υπάρχει κάποιο θεμελιώδες λάθος.
Κι όμως, αυτό ακριβώς κάναμε.
Φαντάσου τα απόβλητα που παράγονται ετησίως το 2050.
Αρκούν για να γεμίσουν το κεντρικό Τόκιο. Διπλάσια απ' όσα παράγουμε τώρα.
Όσο ορίζουμε την επιτυχία ως παραγωγή περισσοτέρων πραγμάτων,
ως μεγαλύτερα κέρδη,
πιστεύω, δυστυχώς,
ότι έχουμε πρόβλημα.
ΠΛΥΝΤΗΡΙΟ
Θυμήσου, αν ο καταναλωτής αντιληφθεί το θέμα των αποβλήτων,
η ανάπτυξη ίσως επηρεαστεί αρνητικά.
Συνεπώς, πρέπει να μάθεις πώς να κρύβεις το πρόβλημα πιο αποτελεσματικά.
Μην επιτρέψεις να σε δουν.
ΚΡΥΨΕ ΠΕΡΙΣΣΟΤΕΡΑ
Κανόνας τέταρτος. Κρύψε περισσότερα.
ΧΟΝΓΚ ΚΟΝΓΚ
Δες αν μπορείς να δεις από πού είναι, αν έχουν κάποια ταμπέλα ή...
Πολλά από αυτά είναι της μάρκας Dell.
Υπάρχουν πολλές μάρκες, ναι.
Φαξ τρία σε ένα, εκτυπωτές, τα πάντα.
Με αποκαλούν Τζέιμς Μποντ των αποβλήτων. Δεν ξέρω πώς προέκυψε.
Μια ζωή παρακολουθώ τα απόβλητα και ερευνώ τι απογίνονται τα πράγματα
που πετάμε στο μαγικό μέρος "Σκουπίδια".
Πάντα είχαμε απόβλητα,
αλλά πλέον ο όγκος και η τοξικότητά τους είναι πολύ μεγαλύτερα.
Παραμένουν επίμονα στο περιβάλλον.
Αυτήν τη στιγμή, παρακολουθούμε περίπου 400 συσκευές.
Συνήθως χρησιμοποιούμε επίπεδες οθόνες LCD.
Θα βάλουμε τον ανιχνευτή σε ένα σημείο όπως εδώ.
Το κλείνουμε και το παραδίδουμε στην υποτιθέμενη εταιρεία ανακύκλωσης.
Μετά, βλέπουμε τι θα γίνει στην πραγματικότητα.
Αυτό ήταν μια μονάδα ανακύκλωσης στη Δρέσδη της Γερμανίας
όπου αφήσαμε μια οθόνη LCD.
Την ακολουθήσαμε σ' όλη τη Γερμανία ως την Αμβέρσα στο Βέλγιο.
Οι έμποροι αποβλήτων τη χρησιμοποιούν κατά κόρον
γιατί υπάρχει μικρότερη ικανότητα αστυνόμευσης.
Υποτίθεται ότι είναι παράνομο να στέλνεις τέτοια απόβλητα στο εξωτερικό,
αλλά οι εταιρείες πάντα βρίσκουν παραθυράκια στους κανόνες.
Μιλήσαμε με τους εξαγωγείς που είπαν
"Περνάμε από το τελωνείο με ένα χαρτονόμισμα των 100 δολαρίων
στην πόρτα των κοντέινερ".
Το παίρνουν και τα αφήνουν όλα να περνάνε.
Ο ανιχνευτής συνέχισε
και κατέληξε στην Ταϊλάνδη.
Εκεί, βλέπει κανείς πολλά σήματα.
Το βρήκαμε στο Google Earth,
ρίξαμε μια ματιά κι εν τέλει πήγα εκεί.
ΤΑΪΛΑΝΔΗ
Όταν έφτασα, βρήκα μια φρικτή σκηνή.
Οι εργάτες διέλυαν τα πράγματα με το χέρι.
Κατ' αυτήν τη διαδικασία, απελευθερώνονται πολλές τοξικές ουσίες.
Είναι κάτι που κανείς δεν λογαριάζει
όταν σχεδιάζει αυτά τα προϊόντα.
Από την προσωπική μου εμπειρία,
αν είσαι σχεδιαστής ή μηχανικός σε μία από αυτές τις εταιρείες,
κανείς ποτέ δεν συζητά για απόβλητα.
Σε καμιά εταιρεία κατασκευής λάπτοπ ή κινητών δεν γίνεται συνεδρίαση
όπου συζητιέται το τέλος του κύκλου ζωής.
Έχω αναλαμπές από συγκεκριμένες συζητήσεις
για τον σχεδιασμό των σετ εικονικής πραγματικότητας.
Μέσα, έχουν μια μπαταρία.
Η μπαταρία είναι σφραγισμένη και τοποθετημένη με τρόπο
που δεν μπορεί να αλλαχτεί και να κρατήσει περισσότερο.
Ξέρω ότι υπάρχει κάτι σαν μια ωρολογιακή βόμβα
σε εκατομμύρια τέτοια σετ εικονικής πραγματικότητας
που θα μετατραπούν σε ηλεκτρονικά απόβλητα χωρίς τρόπο αποκατάστασης.
Νιώθω μερικώς υπεύθυνος γι' αυτό.
Όταν μια συσκευή ολοκληρώσει τον κύκλο ζωής,
καταλήγει να βουλιάζει όλο και πιο πολύ στην αλυσίδα των αποβλήτων
ως εκείνη την περιοχή του κόσμου όπου θα μπορέσει να απορριφθεί,
ίσως με μη ασφαλείς τρόπους.
Ο λόγος που μετακινείται ανά τον πλανήτη
είναι για να εκμεταλλευτούν μια πιο αδύναμη οικονομία
για να κάνουν κάτι που κανονικά θα κόστιζε πολλά λεφτά.
Βάζουν κάποιον άλλον να πληρώσει.
Όμως, δεν πληρώνει με χρήμα, αλλά με την υγεία του.
Οι ηλεκτρονικές συσκευές περιέχουν βαρέα μέταλλα,
κάδμιο, μόλυβδο, υδράργυρο,
βρωμιούχους φλογοεπιβραδυντές που προκαλούν προβλήματα,
καρκίνο, αναπαραγωγικές διαταραχές.
Οπότε, δεν είναι απλώς σκουπίδια. Είναι επικίνδυνα απόβλητα.
Η κατανάλωση πάντα δημιουργεί απόβλητα.
Οπότε, καλύτερα εστίασε σε κάτι διασκεδαστικό.
Θεέ μου!
Και μην ξεχνάς, η έκπληξή σου έρχεται.
Μην ξεχνάς. Όσο πιο πολλά πουλάς,
τόσο πιο δημιουργικά πρέπει να λύνεις το θέμα των αποβλήτων.
Αυτό ισχύει απόλυτα στην ακμάζουσα βιομηχανία της μόδας.
Αποκάλυψε τους πολλούς τρόπους να χειριστείς τα μεταχειρισμένα ρούχα.
Πέρασμα σε ομιλούν παπούτσι.
Παιδιά, εδώ πέρα.
Τι λέει;
Ίσως αναρωτιέστε πώς κατέληξα εδώ.
Ακούστε, είμαι από τους τυχερούς.
Το πρόβλημα είναι ότι, μια και είμαστε από πλαστικό,
ζούμε πάρα πολλά χρόνια.
Η οικογένειά μου τα έχει δει όλα.
Όταν αποσύρθηκε, έστειλαν τον πατέρα μου στην έρημο της Χιλής.
Λένε ότι είναι ορατός από το διάστημα.
Αλλά πιο πολύ συμπάσχω με τον ξάδερφο Μάικι.
Τον έδωσαν σε φιλανθρωπίες.
Νόμιζε ότι θα πήγαινε σε νέο σπίτι.
Τον στοίβαξαν με έναν σωρό άλλους. Τον έστειλαν στην άλλη άκρη του κόσμου.
Όταν έφτασε εκεί, ανακάλυψε ότι δεν τον θέλει κανείς.
Ο κόσμος λέει "Έδωσα κάπου τα ρούχα μου".
Φαντάζεται το "κάπου" ως κάτι αφηρημένο.
Για εμάς, όμως, που δουλεύουμε επί τόπου, το "κάπου" είναι εδώ.
Λατρεύω το σχέδιο. Ξεκίνησα να ασχολούμαι μ' αυτό στο πανεπιστήμιο.
Δεν έχω κάποιο σταθερό στιλ. Μονίμως πειραματίζομαι.
Η Γκάνα έχει μια απίθανη ιστορία στο σχέδιο, την καινοτομία και τη μόδα.
Αλλά τα τελευταία δέκα χρόνια, τα απόβλητα είδη ρουχισμού έχουν γίνει πρόβλημα εδώ.
Πολλές μάρκες ενθαρρύνουν τον κόσμο στην Ευρώπη και στις ΗΠΑ
να δωρίσει τα παλιά του ρούχα.
Αποσυμφόρησα την ντουλάπα μου
και έχω δύο σακούλες με ρούχα για πέταγμα.
Η H&M χρησιμοποιεί τα παλιά σου ρούχα στο πρόγραμμα ανακύκλωσης.
Έχεις 15% έκπτωση για την επόμενη αγορά εδώ.
Πολλά ρούχα που δόθηκαν εν τέλει εξάγονται σε μέρη όπως η Γκάνα.
Το πρόβλημα είναι ότι στέλνονται πάρα πολλά ρούχα.
Αδυνατούμε να διαχειριστούμε αυτόν τον όγκο.
Έτσι, τα ρούχα συχνά πετιούνται ή ξεβράζονται στις τοπικές παραλίες.
Βουνό.
Έρχονται υπερβολικά πολλά ρούχα.
Στην Γκάνα είμαστε πόσοι; Περίπου 30 εκατ. άτομα;
Κάθε βδομάδα έρχονται 15 εκατ. τεμάχια.
Θα σταματήσω να φλυαρώ. Πάμε στην H&M.
Τα εμπορικά σήματα έδωσαν την αίσθηση "Είναι πολύ φτηνό. Μπορώ να το αγοράσω".
Ακόμα κι αν αντέξει μόνο λίγες πλύσεις, αξίζει τα λεφτά.
Ας δοκιμάσουμε τη νέα κολεξιόν Barbie από τα Zara.
Τα εμπορικά σήματα άλλαξαν τον ψυχισμό των πελατών.
Μα τα σήματα δεν σκέφτονται όλο τον κύκλο, σωστά;
Τι γίνεται όταν πετιέται;
Σήμερα δεν φέρουν ευθύνη γι' αυτό.
Έκανα μια παραγγελία στη SHEIN αξίας 500 δολαρίων.
Αυτό το πρόβλημα επηρεάζει τους πάντες στη Γη.
Ο πολυεστέρας είναι ένα πλαστικό από πετρέλαιο.
Η σοβαρότερη ορατή επίπτωση
είναι πως όταν πλένεις ρούχα από πολυεστέρα,
προκύπτουν πολλά μικροπλαστικά.
Αυτά μπαίνουν στο σύστημα ύδρευσης
κι επανέρχονται σε όσα τρώμε.
Διαπιστώνουμε ότι τρώτε διάφορα πλαστικά.
Αυτά πάνε στα πνευμόνια, περνάνε στη μεμβράνη των αιμοσφαιρίων.
Στο μικροσκόπιο φαίνονται ως μικρά αιχμηρά υλικά
με σκληρές άκρες. Όταν χτυπήσουν,
δημιουργούν φλεγμονή εκεί που δεν τη θέλετε.
Αυτό οδηγεί σε ασθένειες.
Παιδιά, δεν το πιστεύω αυτό που βλέπω.
Κοίτα, πλαστικό.
Κοίτα, φίλε!
Ξέρω τα εμπορικά σήματα.
Θέλουν ο κόσμος να εθελοτυφλεί για την πραγματικότητα επί τόπου.
Πάψτε. Υπάρχουν υπερβολικά πολλά ρούχα στον κόσμο. Απλώς πάψτε, γαμώτο.
Ίσως σκεφτείτε "Καλά, κοιτώ στον δρόμο. Δεν βλέπω παντού απόβλητα".
Όμως, το νερό, ο αέρας μας μολύνονται.
ΗΝΩΜΕΝΕΣ ΠΟΛΙΤΕΙΕΣ
Αυτά τα χημικά στα απόβλητά μας
δεν μένουν εκεί που τα αφήνεις, σε χωματερές ή χώρους υγειονομικής ταφής.
Είναι τοξίνες που θα διαρρεύσουν στο περιβάλλον.
Εν τέλει, θα προκαλέσουν σοβαρά προβλήματα υγείας.
Μιλάμε για νευρολογικές διαταραχές,
καρκίνο, σοβαρές χρόνιες ασθένειες.
ΒΟΣΝΙΑ
Τα απόβλητα δεν είναι πια κάτι που κρύβεται κάτω από το χαλί.
Παρ' ό,τι πολλοί θα ήθελαν να μείνουν κρυμμένα, αυτό δεν θα γίνει.
Το μάθημα; Δεν υπάρχει τρόπος. Περνά στον αέρα, στο έδαφος, στο νερό.
Είναι μόνο τρία μέρη.
Διαλέγεις και παίρνεις.
Η προσωπική πορεία μου οδηγεί στο "Συγχώρα με, Πατέρα, γιατί αμάρτησα",
αναλογιζόμενος όσα έκανα στη βιομηχανία της μόδας.
ΔΗΜΙΟΥΡΓΟΥΜΕ ΤΟ ΝΕΟ
Όταν κοιτούσες την αύξηση των πωλήσεων ανά μήνα, ανά τρίμηνο, ανά έτος...
αυτό απλώς μετατρέπεται σε...
σε έναν κύκλο
πόνου.
Μπορεί να χαρίζει σ' εσένα και τους δικούς σου μια υπέροχη ζωή,
όμως πρέπει να συμβαδίζει με όσα είναι σημαντικά για σένα ως άνθρωπο.
Δεν μπορείς να κρύβεσαι επ' αόριστον από τη συναυτουργία σου.
Έτσι, με σεβασμό, παραιτήθηκα από τη θέση μου στο τέλος του 2019,
για να επενδύσω τον κόπο και την ενέργειά μου
για όσο ζω στην προσπάθεια επίλυσης των προβλημάτων που ίσως δημιούργησα.
Δεν κρύβομαι πίσω από το δάχτυλό μου. Τα δημιούργησα.
Τώρα πρέπει να φανώ ειλικρινής μαζί σου.
Μια στρατηγική μεγιστοποίησης κέρδους
αναπόφευκτα οδηγεί σε περιβαλλοντική μεταμόρφωση.
Τρία, δύο, ένα...
Μη φοβάσαι.
Η επιτυχία σου θα καθυστερήσει τις πιο ακραίες επιπτώσεις που σε αφορούν.
Απλώς φρόντισε να πείσεις τους άλλους
ότι λύνεις το πρόβλημα.
Πέντε.
Έλεγξε περισσότερο.
ΕΛΕΓΞΕ ΠΕΡΙΣΣΟΤΕΡΟ
Πέρασμα σε χρωματιστά φώτα.
Σταδιακή απομάκρυνση για μεγαλύτερο μυστήριο.
Αν και δεν έχω μια ενιαία φυσική μορφή,
σε αυτό το σημείο της σχέσης μας θα ήταν χρήσιμο να φανταστείς πως έχω.
Ο πέμπτος κανόνας ολοκληρώνεται
με τη διακριτική τέχνη του απόλυτου ελέγχου.
Θυμήσου, όσο εσύ ασκείς τον έλεγχο, τα προβλήματα θα εξαφανίζονται.
Μου είπαν πως η θέα της Γης από το διάστημα
αλλάζει τον φακό μέσω του οποίου βλέπεις τον κόσμο.
Κοιτάζοντας τη Γη από εκεί ψηλά,
η ατμόσφαιρα φαντάζει πολύ λεπτή.
Ο κόσμος τόσο πεπερασμένος και τόσο εύθραυστος.
Μην ξεχνάς,
ο έλεγχος ξεκινά με τους υπαλλήλους στην ίδια την επιχείρησή σου.
Μάθε να τους ελέγχεις και η επιτυχία σου είναι εγγυημένη.
Με κάποιον τρόπο έφτασα σε ένα επίπεδο δικαιωμάτων
όπου αναβαθμίζεσαι σε "στέλεχος",
άρα, από διευθυντής και πάνω, και είδα τον...
τον οδηγό ιεραρχίας για να γίνεις διευθυντής. Ήταν μία σελίδα.
Ουσιαστικά, απλώς έλεγε
"Δεσμεύεσαι, ξέρω γω, να...
στηρίζεις την εταιρεία πάση θυσία;"
Θέλουν να ελέγχουν το παραμύθι.
Θέλουν να υπάρχει μόνο μια φωνή που θα λέει σε όλους
την ιστορία που θέλουν να πιστέψουν όλοι.
"Είμαστε οικολογική εταιρεία. Ο καλύτερος εργοδότης στον κόσμο".
Είναι πολύ καλοί σ' αυτήν την εσωτερική προπαγάνδα.
Θέλουν κανείς να μη διαταράσσει αυτήν την ιστορία.
ΚΛΙΜΑΤΙΚΗ ΔΕΣΜΕΥΣΗ
Η Amazon βάζει τον πλανήτη στο επίκεντρο
έχοντας εξασφαλίσει το δικαίωμα να ονομάσει το KeyArena στο Σιάτλ.
Η κλιματική δέσμευση της Amazon ήταν τέλεια στο χαρτί.
Αλλά στην πραγματικότητα μετρούσαν
περίπου το 1% όσων πουλούσαν όταν υπολόγιζαν το αποτύπωμα άνθρακα.
Οι εκπομπές της Amazon αυξήθηκαν μάλιστα κατά 40%
στη διετία μετά τη δέσμευση που ανέλαβε ο Τζεφ.
Ένιωθα ότι ήμουν στη σωστή πλευρά της ιστορίας.
Συνεχώς πιέζαμε για πιο ουσιαστική αλλαγή.
Υπήρχε αληθινή αίσθηση ότι έχουμε πάρει φόρα.
Η Amazon ακόμα βοηθά εταιρείες πετρελαίου κι αερίου
να βρίσκουν και να εξορύσσουν πιο πολλά ορυκτά καύσιμα πιο γρήγορα.
Όσο συνεχίζεται αυτό, οι υπάλληλοι θα καταγγέλλουν και θα απεργούν.
Συνεργαστήκαμε με τους εργάτες στις αποθήκες.
Νιώσαμε ότι είχαμε τη δύναμη να αναγκάσουμε την Amazon
να πάρει πιο σοβαρά την περιβαλλοντική και κοινωνική ευθύνη της.
Υποθέτω πως αυτό που έγινε στη συνέχεια ήταν σοκαριστικό,
αλλά δεν αποτέλεσε έκπληξη.
Ενώ η κλιματική αλλαγή επηρεάζει τον καιρό
και ρημάζει χώρες ανά τον κόσμο,
η Amazon απειλεί τους υπαλλήλους της.
Ένα μέιλ που βρήκε η Guardian δείχνει ότι η Amazon ξεκίνησε έρευνα
εναντίον μιας υπαλλήλου, της Μάρεν Κόστα.
Είχα μια συνηθισμένη μέρα στο σπίτι, δούλευα.
Μπήκα σε μια εικονική συνάντηση.
ΠΑΡΑΚΑΛΩ ΠΕΡΙΜΕΝΕΤΕ ΘΑ ΣΑΣ ΔΟΘΕΙ ΠΡΟΣΒΑΣΗ ΣΕ ΛΙΓΟ
Μπήκα στη βιντεοκλήση με κάποια από το τμήμα ανθρωπίνου δυναμικού.
Μου ήταν άγνωστη.
Και είπε...
"Ηχογραφείς αυτήν την κλήση;"
Είπα "Όχι". Είπε "Εντάξει.
Μια και παραβίασες εσωτερικές πολιτικές, έχασες το δικαίωμα εργασίας στην Amazon.
Αυτό έχει άμεση ισχύ.
Δεν δουλεύεις πια στην Amazon.
Η κλήση τελείωσε".
Η ΟΙΚΟΔΕΣΠΟΙΝΑ ΤΕΡΜΑΤΙΣΕ ΤΗ ΣΥΝΑΝΤΗΣΗ
Έτσι, μετά από 15 χρόνια δουλειάς εκεί, η καριέρα σου τελειώνει.
Μετά από αυτό, πήρα έναν χρόνο άδεια.
Προσπαθούσα να σκεφτώ τι θα μπορούσα να κάνω.
Απλώς ένιωθα ότι το να 'μαι σε μεγάλες εταιρείες τεχνολογίας
δεν ήταν το κατάλληλο μέρος
απ' όπου θα άλλαζα το σύστημα που πρέπει να αλλάξει.
Πρέπει να ασκηθεί πίεση.
Γι' αυτόν τον λόγο
άρχισε να μου φαίνεται
ότι το μέρος όπου θα είχα ουσιαστικό αντίκτυπο.
Έτσι, είμαι υποψήφια ως δημοτική σύμβουλος στο Σιάτλ.
Όταν κάποιοι αμφισβητούν την κοσμοθεωρία σου,
ο έλεγχος πάντα θα είναι δύσκολος.
Κράτα την ψυχραιμία σου.
Αν ακολούθησες σωστά αυτούς τους κανόνες,
τώρα θα έχεις απίστευτα πλούτη.
Χαμογελαστή φατσούλα με μαύρα γυαλιά.
Συγχαρητήρια.
Πλέον έχεις ολοκληρώσει και τα πέντε μέρη αυτής της αλληλεπίδρασης.
Η εμπέδωση των μαθημάτων
στον εγκέφαλο, βάσει έρευνας, είναι πιο αποτελεσματική με τραγούδι.
Θυμήσου, η μεγαλύτερη απειλή είναι όταν ενωθούν μεμονωμένοι εχθροί.
Να είσαι πάντα σε εγρήγορση.
Μπαίνει μουσική.
Στον εταιρικό κόσμο
Αν θες να διαπρέψεις
Άκουσε προσεκτικά τους κανόνες
Που πρόκειται να σου πω
Ένα, πούλα περισσότερο
Να έχεις πάντα τέλεια εμφάνιση
- Δύο - Σπατάλησε περισσότερο
Μάθε να αγνοείς το μίσος
Σας καλωσορίζουμε όλους σήμερα σ' αυτήν την ακρόαση
σχετικά με το δικαίωμα επισκευής.
Έπαιξα με τους κανόνες τους.
Ζητούσαμε ευγενικά. Τελικά είδαμε ότι το παιχνίδι είναι στημένο.
Έπρεπε να αλλάξουμε τους κανόνες.
Πώς απαντάτε στην ιδέα
ότι το δικαίωμα επισκευής βλάπτει τις επιχειρήσεις των ΗΠΑ;
Το θέμα είναι ποιος αποφασίζει τι θα γίνει με τα πράγματά μας.
Ποιος αποφασίζει σε κάθε βήμα;
Καλά νέα. Η Apple θα επιτρέπει στους χρήστες
να φτιάχνουν τα iPhone τους χωρίς να ακυρωθεί η εγγύηση.
Συγγνώμη, μου φάνηκε ότι είδα ένα ιπτάμενο γουρούνι εδώ.
Τρία...
Πες περισσότερα ψέματα
Όσο μεγαλώνεις ακατάπαυστα
Τέσσερα...
Κρύψε περισσότερα
Κρύψε το κακό που προκαλείς
Ως Δ.Σ. εταιρείας ηλεκτρονικών ειδών,
δεν μ' αρέσει να αναφέρω συχνά τη λέξη "κανονισμοί",
αλλά στην Ευρώπη είχε επιτυχία.
Έχει επιτυχία στη Νέα Υόρκη
με τον κανονισμό για το δικαίωμα επισκευής.
Αν οι εταιρείες δεν το φτιάχνουν οι ίδιες, οι κυβερνήσεις θα αναγκάσουν τις εταιρείες
να κάνουν το σωστό για τον καταναλωτή, για το περιβάλλον.
Ετοιμάσου για το τελευταίο μάθημα. Είναι το πιο σημαντικό απ' όλα.
Πέντε...
Έλεγξε περισσότερο
Και ο κόσμος είναι δικός σου
Αν είχα ένα μαγικό ραβδί,
αν έκανα κουμάντο στον κόσμο,
θα φρόντιζα κάθε εταιρεία που παράγει καταναλωτικά αγαθά
να έχει σχέδιο για το τέλος του κύκλου ζωής.
Αδιαφορώ αν μιλάμε για αμάξια...
Αδιαφορώ αν μιλάμε για μόδα,
για κινητά.
Ό,τι κι αν είναι.
Κάθε βιομηχανία φέρει ευθύνη
για το τέλος κύκλου ζωής όσων παράγει.
Μην τη φορτώνετε στον καταναλωτή. Δεν είναι δική μας ευθύνη, αλλά δική σας.
Ακολούθησε αυτούς τους κανόνες
Και θα πετύχεις
Κράτα τους κρυφούς από τους εχθρούς μας
Αν έχεις αμφιβολίες
Δεν πρέπει να εκφραστούν ποτέ
Τώρα που γίναμε φίλοι
Θέλω να εξομολογηθώ κάτι
Δεν υπήρχε έκπληξη
Όλα ήταν ψέματα
Πρέπει να ζητήσω συγγνώμη
Δεν μετανιώνω για τίποτα.
Μοιράσου τις πληροφορίες από αυτήν την αλληλεπίδραση
μόνο με άλλους έμπιστους χρήστες.
Η ευρεία διάδοση αυτών των κανόνων θα επηρεάσει αρνητικά τις πωλήσεις σου.
Μπορούμε να αποφασίσουμε ότι δεν θέλουμε να ζούμε έτσι
και να στραφούμε σε μια διαφορετική κατεύθυνση.
Ίσως ενίοτε μοιάζει απέλπιδο, αλλά υπάρχουν τρόποι
να πιέσουμε τις επιχειρήσεις να αλλάξουν τρόπο λειτουργίας.
Ειλικρινά, ανυπομονώ.
Θα 'πρεπε να πω ότι ντρέπομαι πως αυτά κάνουμε,
αλλά χαίρομαι γιατί ξέρω ότι μπορεί να διορθωθεί.
Κρατήστε τις συσκευές σας και φτιάξτε τες αν μπορείτε.
Αν δεν ξέρετε πώς, βρείτε βοήθεια.
Σε ποιον μπορείτε να μιλήσετε; Ψάξτε το λίγο.
Βρείτε μέλη του συμβουλίου, άτομα με εξουσία
που μπορούν να κάνουν κάτι.
Δεν ανακυκλώνεται. Ούτε αυτό. Ούτε αυτό.
Στη Γαλλία, υπάρχει νόμος που λέει
ότι τα καπάκια πρέπει να είναι χάρτινα, όχι πλαστικά.
Κι αυτό μου δίνει ελπίδα.
Το πρώτο παπούτσι που φτιάχτηκε 100% από φυτά.
Μπορεί να αλεστεί και να ξαναθαφθεί.
Συγγνώμη, είμαι σπασικλάκι, αλλά μ' αρέσει.
Σίγουρα χρειαζόμαστε ηλεκτρονικές συσκευές.
Αξίζει να δημιουργηθούν, αλλά με έναν πιο έξυπνο τρόπο.
Αυτό είναι το προσωπικό μου λάπτοπ.
Βγάλτε το κάλυμμα.
Έχουμε την μπαταρία εδώ κάτω. Αντικαθίσταται πολύ εύκολα.
Αντί να είναι κολλημένα και σφραγισμένα, όλα είναι επισκευάσιμα.
Πείτε όχι στη γρήγορη μόδα, πείτε όχι στα είδη μίας χρήσης,
τα μπουκάλια για νερό, τα ποτηράκια για καφέ, μόστρα, όλα αυτά.
Αν νομίζεις ότι χρειάζεσαι κάτι, βάλ' το στο καλάθι σου ονλάιν
κι άσ' το εκεί για έναν μήνα.
Αν ακόμα το θέλεις τότε, ίσως είναι όντως κάτι απαραίτητο.
Αυτό είναι όλο. Απλώς αγόραζε λιγότερο.
Θα είναι μια χαρά.
Ζούμε για τις εμπειρίες και τους ανθρώπους μας.
Όσα έχουμε το στηρίζουν, αλλά δεν είναι αυτοσκοπός. Δεν είναι ο στόχος.
Δεν νικά όποιος πεθάνει με πιο πολλά πράγματα.
Υποτιτλισμός: Λιουμπίνκα Δημητρόβα